Dizajn enterijera

**Dizajn enterijera** (arhitektura enterijera) je arhitektonsko-dizajnerska disciplina, koja se realizuje u masivnom i konkretnom arhitektonskom prostoru šta je dokaz da je to stvaralaštvo u svojoj suštini spajajući elemenat između velike arhitekture i maloga dizajna.

Pod dizajnom enterijera smatra se uređenje i osmišljavanje unutrašnjih prostora. Neuki često kažu „unutrašnji enterijer“, što je pogrešno, kao što je pogrešno smatrati nameštaj za enterijer. Pod enterijerom se podrazumeva uređenje kompozicija i organizacija poda plafona i zidova u arhitektonskom prostoru.

## Zanimanje
Enterijerom se bave stručnjaci - dizajneri enterijera, arhitekti i inženjeri koji su se specijalizirali za unutrašnji prostor- enterijer.On obuhvata uređenje unutrašnjosti prostorija korišćenjem boja, materijala, nameštaja, izvora svetlosti, pri tom poštujući osnovne činioce dizajna: proporcije, kompoziciju, ritam itd.

## Obrazovanje
* **U okviru Univerziteta umetnosti u Beogradu**, na Fakultetu primenjenih umetnosti postoji odsek *Dizajn enterijera i nameštaja*, koji se realizuje u okviru tri stepena studija (Osnovne akademske , Master  i Doktorske ), a tokom osnovnih studija, program traje 10 semestara, nakon cijeg zavrsetka se stice zvanje Diplomirani dizajner unutrašnje arhitekture. 

* **U okviru Univerziteta u Beogradu**, oblast projektovanja enterijera izučava se u grupaciji Tehničko-tehnoloških nauka, u sklopu dva fakulteta: 
# Arhitektonskog fakulteta u Beogradu: studije se u ovoj oblasti izvode u okviru master programa ''Unutrašnja arhitektura'' (proistekao iz programa nekadašnjih petogodišnjih studija sa specijalizacijom sa izborom "enterijer" od predavanja i vežbanja u ateljeu koji je vodio profesor Arh. Zoran Petrović): 
# Šumarskog fakulteta u Beogradu: ova oblast se izučava u sklopu odseka ''TMP - Tehnologije, Menadžment i Projektovanje nameštaja i proizvoda od drveta'', i to na osnovnim akademskim studijama na Usmerenju za projektovanje nameštaja i enterijera (predmeti: Projektovanje nameštaja, Organizacija prostora, Projektovanje elemenata za opremanje enterijera, Projektovanje enterijera i dr), vannastavne, i studio projekte (radionice i konkurse, gde studenti dobijaju priliku da realizuju ideje do prototipova, ili ostvarenih enterijera); kao i na programu master akademskih studija Oblikovanje proizvoda od drveta koji pored nastave iz relevantnih oblasti (Izborni predmeti: Istorija dizajna nameštaja, Oblikovanje proizvoda od drveta, Opremanje enterijera, Drvne konstrukcije u enterijeru i dr) uključuje i stručnu praksu, u saradnji sa privredom, kao i izradu više studijskih projekata, praćenih izložbama,  
Značajan segment u podršci realizaciji ovih aktivnosti na odseku TMP je i u radu Laboratorije Zavoda za kontrolu kvaliteta nameštaja Šumarskog fakulteta, koji je od 2004. akreditovan kao prva kontrolna organizacija na Univerzitetu u Beogradu, a čiji rad, pored kontrolisanja kvaliteta svih vrsta nameštaja obuhvata i naučno-istraživački rad iz oblasti kvaliteta nameštaja.U Nemačkoj je zvanje "Inenarchitekt/ -in " (nem. arhitekta unutrašnjeg prostora) zaštićeno je po Zakonu i može ga dobiti samo specijalizovani arhitekta koji ima odrđenu praksu u ovoj delatnosti. Oni se bave rešenjima arhitektonskog unutrašnjeg prostora realizacijom i uređenjem elemenata enterijera:
* zidovi
* podovi
* plafoni i cela filozofija rada se sastojiu obezbeđenju funkcionalnosti, praktičnosti i dispozicionog rasčlanjivanja pojedinih organizacionih elemenata i određivanju, usaglašavanju i kompoziciji boja.

Ukratko rešeno od podova, plafona i kroz obojenost zidova, sve do nameštaja (nameštaj nije enterijer) pa sve do n. p. r. određivanje umetničkih dela unutar prostora i sl. U širim okvirima se enterijer može shvatati kao životni stil koji sledi trendove, nudi inspiracije i odaje intimnost stanovanja i ukuse osobe koji ga upotrebljava i kojoj je nameljen.
### Teme
 
* Izgradnja unutrašnjeg prostora
* Osvetljenje, odbrane od sunca 
* Klimatizacija prostora
* Materijali, boje, teksture, obloge, tapeti, oblaganje pločema, podovi
* Zvuk, Akustika
* Opremenja (tekstil, umetni materjali, nameštaj )

### Polja rada
* Industrijske zgrade
* Izgradnja izložbenih hala, izlagačkih prostora, muzeja 
* Bolničke zgrade 
* Sportski i fiskulturni objekti 
* Robne kuće 
* Hoteli i gastronomski objekti 
* Objekti kulture (Opere, pozorišne zgrade, koncertne zgrade) 
* Privatni stambeni i poslovni objekti, reprezentativni objekti i ateljei, biblioteke 
* Sakralni objekti (crkve, manastiri) 
* Administrativne i upravne zgrade, (banke, sale za konferencije, školski objekti) 
* Saobraćajni objekti (aerodromi, željeznički objekti) itd.

Enterijer pod kojim se podrazumeva unutrašnji prostor u arhitekturi je u suprotnosti sa eksterijerom pod kojim se podrazumeva spoljašnji prostor arhitekture koje se bavi organizovanjem i određivanjem- definisanjem kategorije prostora prema čoveku koji je merilo stvari.

## Ciljevi
Cilj dizajna enterijera je u promeni ili uređenju prostora. Prostor treba da bude iskorišćen i prijatan, tj. da svojim ustrojstvom i izgledom odgovara nameni.

## Izvori
* Interiér, kolektív autorov, vyd. STU v Bratislave, 2003.
* Informativna brošura o studijskim programima na odseku TMP 
## Vanjske veze

* Studio za arhitektonsko projektovanje i dizajn enterijera

* European Council of Interior Architects